Cib astar və avand tərəfdən ütü ilə, yaxud xüsusi yastıqlı presdə ütülənir. Əgər modelə uyğun olaraq cibin yuxan tərəfdən (qapağın tikiş xəttindən) baxyalanması nəzərdə tutulmuşdursa, o, ya ütüləmədən əvvəl, ya da sonra üz tərəfdən yönəldici xətkeşin köməyi ilə baxyalanır. Tikişin əvvəli və ya sonu qapağın tikiş xəttinə düzbucaqlıya oxşar şəkildə yerləşdirilir.
Şəkil 3.42 Qapaqsız kəsik yan cibin işlənilməsi:
1 - əlavə astar; 2 - köbə; 3 - cib altlığı; 4 - köbənin tikilmə xətti;
5 - köbənin baxyalanması; 6 - cib astarının köbəyə calanması;
7 - əlavə astarın cib astarının yuxarı köbəsinin tikilmə xəttinə birləşdirilməsi; 8 - cib astarı
kəsiklərinin ilməklənməsi

• Qapaqlı və ikiköbəli kəsik yan ciblərin işlənilməsi (Şəkil 3.41, b).

Belə ciblər əsasən nazik parçalardan tikilən geyimlərdə qoyulur. Onda köbənin biri cibin aşağı tərəfində, digəri isə qapaq tikilən tərəfdə qoyulur. Bu da cibin xarici görünüşünü yaxşılaşdırır (Şəkil 3.41, b).

Cib hazırlamaq üçün 30-40 mm enində əriş sapı boyu iki köbə biçilir. Köbənin biri uzununa iki qatlanıb ütüləndikdən sonra əvvəlcədən hazırlanmış qapaqda qeyd edilmiş xətt üzrə tikilir. Qabaq hissədə cib yeri dörd xətlə qeyd edilir: iki üfüqi və iki şaquli. Üfüqi xətlərin arasındakı məsafə iki hazır köbənin eninə bərabər olmalıdır.

Qapaq və köbə qabaq hissədə üz-üzə qoyulur və üfüqi cib xəttinə bərabərləşdirilərək tikilir. Tikişin sonu iki dəfə irəli-geri tikişlə bərkidilir. İkinci köbə isə qabaq hissəyə qatlanmadan cibin aşağısında qeyd edilmiş üfüqi xətlə bərabərləşdirilib 4-5 mm enində tikişlə birləşdirilir. Tikişin sonu iki tikişlə möhkəmləndirilir. Qapaq və köbə tikildikdən sonra qabaq hissədə cibin ağzı əvvəlki qaydada kəsilir, alt köbə astar tərəfə çevrilir, cibin kənarı düzəldilir, köbə lazımi endə bərabərləşdirilib əvvəlki tikiş xətti boyu baxyalanır.