“Biçmə və geyimin hazırlanma qaydaları” modulunun spesifikasiyası

Modulun adı: Biçmə və geyimin hazırlanma qaydaları
Modulun kodu:
Modul üzrə saatlar: 165
Modulun ümumi məqsədi: Bu modulu bitirdikdən sonra tələbə müştərinin sifarişinə uyğun olaraq tələb olunan forma və ölçülərdə müxtəlif növ geyimləri tikməyi bacarır.
Təlim nəticəsi 1: Çertyojdan alınan ülgünü parça üzərinə döşəməyi bacarır
Qiymətləndirmə meyarları
1. Geyimin hissə və hissəciklərini və onların konstruktiv xətlərini müəyyən edir;
2. Çertyoja əsasən əsas və köməkçi ülgüləri hazırlayır;
3. Ülgünün döşənməsi üçün parçanın növünün arğac və əriş istiqamətini müəyyən edir;
4. Texniki şərtlər əsasında parça itkisi minimum olmaq şərtilə ülgünü döşəyir.
Təlim nəticəsi 2: Yaşına və cinsinə görə müxtəlif modalı bel geyimlərinin hazırlanma ardıcıllığını bilir və müvafiq əməliyyatları yerinə yetirməyi bacarır
Qiymətləndirmə meyarları
1. Bel geyimlərini çeşidlərə ayırır;
2. Seçilmiş modaya uyğun olaraq bel geyimləri hazırlamaq üçün avadanlıqları seçir;
3. Kişi və qadınlar üçün müxtəlif modalı şalvarları texnoloji ardıcıllığa əsasən hazırlayır;
4. Müxtəlif çeşidli ətəklərin texnoloji hazırlanma qaydalarını sadalayır;
5. Kəmərli bel geyimlərinin müxtəlif növlərini hazırlayır;
6. Kəmərsiz bel geyimlərini köbələrlə hazırlayır.
Təlim nəticəsi 3: Müxtəlif çeşidli çiyinli geyimləri texnoloji ardıcıllığa əsasən bilir və hazırlamağı bacarır
Qiymətləndirmə meyarları
1. Çiyinli geyimləri yaşa və mövsümə əsasən növlərinə ayırır;
2. Müxtəlif modalı yüngül geyimləri texnoloji ardıcıllıqla hazırlayır;
3. Üst geyimləri hazırlayan zaman konkret maşınların xüsusiyyətlərini sayır;
4. Sadə üst geyimlərini texnoloji ardıcıllıqla hazırlayır;
5. Astarlı çiyin geyimlərini hazırlayır;
6. İsti araqatlı üst geyimlərinin texnoloji ardıcıllığını təsvir edir.
Təlim nəticəsi 4: Sifarişçinin istəyini və ehtiyac olan vaxt geyimdə təmir üsullarını müəyyənləşdirməyi və tətbiq etməyi bacarır
Qiymətləndirmə meyarları
1. I və II yoxlamanı yerinə yetirir;
2. Yoxlamaya əsasən görüləcək işləri dəqiqləşdirir;
3. Geyimdə təmir üsullarını müəyyən edir;
4. Geyimi sifarişə uyğun təmir edir.