- Jiletin hazırlanma ardıcıllığını yazın. Qruplararası müzakirələr edin.
- Rol oyunları vasitəsilə jiletin satışını təşkil edin.
- Jilet hazırlayan tikiş evində jilet üçün müxtəlif əsas və köməkçi materialların təqdimatını edin.
- Jiletin hazırlanması zamanı istifadə olunan nəmlənib-isidilmə avadanlıqlarının istifadəsi zamanı təhlükəsizlik texnikası haqqında təqdimatlar edin. Sonra müzakirələr aparın.

| 3.4.3. Qiymətləndirmə Öyrənmə prosesinə bağlı olan qiymətləndirmə meyarı: “Sadə üst geyimlərini texnoloji ardıcıllıqla hazırlayır” Jilet hansı geyim növünə aiddir? Jilet hansı geyimin tərkib hissəsidir? Tək üst geyim kimi jiletdən istifadə edilirmi? Jilet neçə hissədən əsas ibarətdir? Kostyumun tərkib hissəsi olan jilet üçün əsas material nə götürülür? Jiletin bağlama yeri hansı formalarda hazırlanır? Jiletin bağlama yerində hansı firnuturlardan istifadə edilir? Jiletin astarı üçün hansı materiallardan istifadə edilir? Jiletin qol və boyun hissəsindəki boşluq necə yox edilir? Jiletdə nəmlənib-isidilmə əməliyyatı nə məqsədlə aparılır? Jiletin tamamlama əməliyyatına hansı işlər daxildir?

3.5.1. Astarlı çiyin geyimlərini hazırlamağı bacarır
• Pencəyin hazırlanması

Kişi və uşaq kostyumları pencək və şalvardan, yaxud pencək, şalvar və jiletdən ibarət olur. Modelindən və konstruksiyasından asılı olaraq, pencəklər ciddi formada və yaxud idman stilində ola bilər, bir bortlu, iki bortlu, düz, yarım yapışıq, yapışıq siluetli, uzunluğuna görə adi və ya uzun; tərtibatının xarakterinə görə: laskanlı, yaxalıqlı, yaxalıqsız və müxtəlif formada ciblərə malik ola bilər. Kürək və ətək (qabaq) hissə bütöv, koketkalı olub, kürək hissə orta hissədən tikişlə, qatlamalı, xlyastikli, yan hissədə şlislərlə və yaxud kürəyin ortasında şlis ilə hazırlana bilər. Qolları tikilmə qollu, iki tikişli, aşağı hissədə şlis ilə ola bilər. Pencəkləri maşın tikişi ilə bəzəmək və yaxud “təmiz kənarla” hazırlamaq olar (Şəkil 3.21).

Şəkil 3.21 Pencək modelləri