| 4.2.2. Tələbələr üçün fəaliyyətlər Qruplara bölünərək dairə daxilindəki stullarda əyləşin. Müəllimin təklif etdiyi “Şalvarda nöqsanların aradan qaldırılması”mövzusunu müzakirə edin. Dairədən kənardakı stullarda əyləşmiş digər qrup yalnız müzakirəni yazıya alır, təhlil edir və öz əks dəlillərini hazırlayırlar. 15-20 dəqiqədən sonra diskussiya dayandırılıb, kənar və daxili dairədən olan şagirdlər öz yerlərini dəyişsinlər. Əvvəlki iştirakçıların dəlillərini təkzib etmək üçün diskussiya aparın. Qruplara bölünün. “Geyimdə nöqsanlar”haqqında təqdimat keçirin və müzakirə edin. Lövhəyə yazılmış “Geyimdə nöqsanlar” haqqında fikirlər söyləyərək müzakirələr və təhlillər aparın. Problem-nöqsanlı geyimin təsviri müəllim tərəfindən elan edilir. Müəllim lövhədə 3 sütundan ibarət cədvəl qurur və aşağıdakı bölmələri qeyd edir: Bilirəm/Bilmək istəyirəm/Öyrəndim. Tələbələr problemlə bağlı bildiklərini söyləsin və cavablar I sütunda qeyd olunsun. Həmin məsələ ilə bağlı bilmək istədiklərinizi isə II sütuna yazın. III-də isə mövzu ilə bağlı öyrəndiklərinizi qeyd edin. Tələbələr “Mağazada geyim alınan zaman geyimdə hansı nöqsanlarla tez-tez üzləşirlər” haqqında müzakirələr aparsın.

| 4.2.3. Qiymətləndirmə Aşağıdakı qiymətləndirmə meyarına əsasən qiymətləndirəcəksiniz: “Yoxlamaya əsasən görüləcək işləri dəqiqləşdirir” Geyimdə arxa hissə qabaq hissəni geriyə dartdığı zaman bu qüsuru necə aradan qaldırmaq olar? Arxa hissənin boyun yerində əmələ gələn qırışların səbəbi nədir? Qabaq hissənin qol yerindəki qüsurları necə aradan qaldırmaq olar? Qolun yuxarı dairəsində qüsurun yaranma səbəbi nədir? Ətəkdə hansı qüsurlar əmələ gələ bilər və onları necə aradan qaldırmaq olar? Şalvarda hansı qüsurlar əmələ gələ bilər və onları necə aradan qaldırmaq olar?

4.3.1. Geyimdə təmir üsullarını müəyyən edir
• Geyimin təmir üsulları
Geyimlərin zədələnmiş sahələrini təmir edərkən bədii közəmədən, çitəmədən, hörmə və calaq üsullarından istifadə edirlər. Material tam köhnəldikdə calaqla təmir tətbiq olunur. Calaqlar 3 üsul vasitəsilə birləşdirilir: 1) maşın; 2) əl; 3) yapışqan. Pambıq, yun, ipək parçalardan hazırlanan geyimlərin təmirində maşın üsulundan istifadə olunur. Bahalı yun parçalarda tikişlərin üzərini örtmək üçün görünən yerləri üz tərəfdən əl tikişi ilə tikirlər. Calaqların əl üsulu ilə emalı çox zəhmət tələb edir. Bu üsuldan çox bahalı materiallardan tikilmiş geyimləri təmir edərkən istifadə edirlər. Əl üsulu ilə calaq köhnəlmiş yerə ya közənir, ya da ki, hörmə üsulu ilə tikilir. Zədələnmiş, cırılmış geyimləri təmir edərkən maşın, əl üsulu ilə yanaşı yapışqan üsulundan da geniş istifadə edilir. O biri üsullarla müqayisədə, yapışqan üsulu düzgün yerinə yetirildikdə daha möhkəm birləşir, üz tərəfdən demək olar ki, bilinmir. Bu üsulu qalın mahud, həm də yüngül yun və ipək parçalarda tətbiq etmək olar. Yapışdırılmış parçanın tikişini örtmək üçün parçanın tərs tərəfindən pambıq parça yapışdırılır, yaxud əllə tikilir.