| 1.4.2. Tələbələr üçün fəaliyyətlər Qruplara bölünün. Hər qrup bir sadə geyimin əsas hissələrinin təxmini ülgüsünü hazırlasın. Üç qrupa bölünün. Hər qrup onlara verilmiş ağ kağızda parçanın eni və uzunluğunu göstərən çərçivə çəksin. Sonra verilmiş ülgüləri bu çərçivə dəyerləşdirsin. Nəticədə, döşənmə prosesini az itki ilə apara bilən qrup qalib gəlir. Xovlu,naxışlı parçalarda biçim zamanı az parça tullantısına səbəb olmaq üçün texniki şərtlər ətrafında müzakirələr aparın.

• Ülgülərin döşənməsi zamanı texniki şərtlər haqqında təqdimat hazırlayın.

| 1.4.3. Qiymətləndirmə Öyrənmə prosesinə bağlı olan qiymətləndirmə meyarı: “Texniki şərtlər əsasında parça itkisi minimum olmaq şərtilə ülgünün döşənməsini bacarır” Biçim zamanı parça tullantısının az alınması üçün nə etmək lazımdır? Modelin mürəkkəbliyi parça itkisinin miqdarına təsir edirmi? Parçanın növü ülgü döşənməsində necə nəzərə alınır? Tabaşirləmə nəyə deyilir? Parçada naxışların simmetrikliyini saxlamaq üçün nə etmək lazımdır? Tabaşirləmədən əvvəl hansı iş yerinə yetirilir?