- Mövzuya aid suallar hazırlayın və hər qrup sualları qarşı qrupa ötürsün. Cavabları müzakirə edin.
- Üst geyimlərin hazırlanma ardıcıllığını hər qrup ayrılıqda yazsın. Kağızları lövhəyə bərkidin. Hər qrup qarşı qrupun modelinə dəyişiklik təklifləri versin. Dəyişikliyə əsasən qruplar hazırlanma ardıcıllığında qeydlər etsin.
- Roloyunları vasitəsilə palto hazırlayan dərzilərə istiliksaxlayan araqatı materiallarının təqdimatını edin.

| 3.6.3. Qiymətləndirmə Öyrənmə prosesinə bağlı olan qiymətləndirmə meyarı: “İsti araqatlı üst geyimlərinin texnoloji ardıcıllığını təsvir edir” Hansı üst geyimlərində istilik saxlayan araqatı materialından istifadə edilir? Üst geyimlərinin konstruksiyası nədən asılıdır? Üst geyimlərinin qolu hansı konstruksiyalarla hazırlanır? Üst geyimlərində hansı növ ciblərdən istifadə edilir? Üst geyimlərində hansı dekorativ elementlərdən istifadə edilir? İstilik saxlayan araqatı materialı üst geyimlərinin hansı hissələrinə tikilir? İstilik saxlayan araqatı materialının hansı növlərini tanıyırsınız? Kəsiklərində əyrilik çox olmayan hissələri bərkidici tikişlə işləmək üçün hansı yarımavtomat maşınından istifadə olunur? Üst geyimlərinin arxa hissəsində yamşaqdan (şlisadan)nə məqsədlə istifadə edilir?