- Kleyli araqatı ilə kəməri necə hazırlayırlar?
- Kəmərin ölçüsü nəyə əsasən götürülür?

2.6.1. Kəmərsiz bel geyimlərini köbələrlə hazırlayır
• Bel kəsiyinin köbə ilə işlənməsi
Elə ətəklər var ki, onlar kəmərsiz hazırlanır. Belə model ətəklərin bel kəsiyi köbə ilə hazırlanır. Ətəyin ön və arxa hissələrinin bel kəsiyinə uyğun köbələr biçilir. Köbənin eni 6-8 sm olmalıdır. Köbəni biçərkən qarsaqlar nəzərə alınmır. Çünki, köbə ətəyin bel kəsiyinə tikildikdə qıraqlar hazırlanmış vəziyyətdə olacaq. Biçilmiş köbə araqatı ilə işlənir. Açıq kəsiklər hörmələnir. Köbə də kəmərli ətəklərdə olduğu kimi, qarsaqlar, zəncirbənd-bağlamalar hazırlandıqdan sonra məmulatın bel kəsiyinə birləşdirilir. Zəncirbənd tikildikdən sonra köbənin yan kəsiyi ilə ətəyin zəncirbənd tikilən kəsiyi düz üzləri üz-üzə qoyulmaqla tikilir. Sonra köbə zəncirbəndin tikiş xəttindən əks tərəfə - ətəyin düz üzünə doğru çevrilir. Köbənin kəsiyi ilə ətəyin bel kəsiyi bərabərləşdirilir və 0. 7-1. 0 sm-lə birləşdirilir. Sonra tikiş payı köbə tərəfə yatırdılaraq tikiş ütülənir, köbə tərəfdən 0. 1-0. 2 sm-lə baxya salınır. Köbənin digər açıq kəsiyinə astarlıq birləşdirilir.
Şəkil 2.24 Köbə ilə bel yerinin işlənməsi

| 2.6.2. Tələbələr üçün fəaliyyətlər 3 qrupa bölünün. Hər qrupa “Ətəyin bel kəsiyinin kəmərlə hazırlanması”, “Ətəyin bel kəsiyinin korsajla hazırlanması”, “Ətəyin bel kəsiyinin köbə ilə hazırlanması” tapşırıqları yazılmış iri kağızlar paylanır. 20 dəqiqə ərzində tədqiqat apararaq verilmiş tapşırıqları yerinə yetirin. Vaxt bitdikdə hər iki qrup tərəfindən seçilmiş liderlər öz tədqiqatlarını nümayiş etdirdikdən sonra müzakirələr təşkil edin. Müəllim tərəfindən lövhədə dairənin mərkəzində yazılmış “köbə”anlayışı ilə bağlı söz və ya ifadələr söyləyin. Mərkəzdə yazılmış anlayışdan başlayaraq hər növbəti söz onunla əlaqəli olmalıdır. Sonra yazılan fikirlər ətrafında müzakirə aparın. Qruplara bölünün. Müəllimin verdiyi iş vərəqindəki sualları cavablandırın. Sonra yazılan cavablar əsasında müzakirələr və təhlillər aparın. Keçən əsrin 80-90-cı illərindəki ətəklərlə müasir dövrümüzdəki ətəklərin müqayisəsi barədə təqdimat hazırlayın. Təqdimat qrup və ya fərdi şəkildə aparıla bilər.