Bortaltı (Şəkil 1.1, V) kəsiklərinin adları və xətləri: 1-2 – boyun kəsiyi, 2-3 – yaxа ilə yaxalığın birləşmə kəsiyi, 3-4 – yaxanın çıxıntısı, 4-5 – bort kəsiyi, 5-6 – ətək kəsiyi, 6-7 – içəri kəsik, 7-1 – bortaltının yuxarı hissəsi. Bortaltına verilən calaq yerləri: a-b – yuxarı calaq (birinci ilgəkdən məsafə 2-3 sm çox olmamaq şərtilə) və c-ç – aşağı calaq (məsafə ətək kəsiyindən 10 sm az olmamaq şərtilə).

Alt yaxalıq (Şəkil 1.1, VI) kəsiklərinin adları və xətləri: 1-2 – orta kəsik, 2-3 – boyun kəsiyi, 3-4 – yaxa ilə yaxalığın birləşmə kəsiyi, 4-5 – yaxalığın son kəsiyi, 5-1 – yatan kəsik, 0-3 – yaxalığın qatlanma xətti. Üst yaxalıq da eyni adlandırılır (Şəkil 1.1, VII).

Bəzək hissələri – cib üçün köbə, qapaq və əlavə astar (əsas və ya astar parçadan) kəsikləri belə adlanır: yuxarı, aşağı və yan kəsiklər (Şəkil 1.1, VIII). Kişi şalvarı – hissələri, kəsikləri və xətlərinin adları: Arxa hissə (Şəkil 1.2, I): 1-2 – şalvarın kəmər kəsiyi, 2-3 – orta kəsik, 3-4 – addım kəsiyi, 4-5 – balaq kəsiyi, 5-1 – yan kəsiyi, a-b – balağın qatlanma xətti. Qabaq hissə (Şəkil 1.2, II): 1-2 – şalvarın kəmər kəsiyi, 2-3 – yan kəsiyi, 3-4 – balaq kəsiyi, 4-5 – addım kəsiyi, 5-6 – orta kəsik, 6-1 – miyança kəsiyi, a-b – balağın qatlanma xətti. | Şəkil 1.2 Şalvarın hissələri və kəsikləri

Qulfik (Şəkil 1.2, III) kəsikləri: 1-2 – kəmər kəsiyi, 2-3 – içəri kəsik, 3-4 – aşağı kəsik, 4-1 – xarici kəsik.

Düyməaltı (Şəkil 1.2, IV) kəsikləri: 1-2 – kəmər kəsiyi, 2-4 – içəri kəsik, 4-3 – aşağı kəsik, 3-1 – xarici kəsik.

Əsas materialdan ara materialı və ara qatı materialı olan hissələr (Şəkil 1.2, V) və kəsiklər isə aşağı, yuxarı və yan kəsiklər adlandırılır.

| 1.1.2. Tələbələr üçün fəaliyyətlər İki qrupa bölünün. Bir qrup digər qrupun geyindiyi geyimin hansı hissə və hissəciklərdən ibarət olduğunu izah etsin. Bir qrup şalvarın, digər qrup paltonun hissə və hissəciklərinin adını yazsın. Sonra işi qarşı qrupa verin. Müzakirələr aparın. Mövzuya aid əlavə mənbələrdən məlumatlar hazırlayın. Hər qrup bir geyimin hissə və hissəciklərini çəksin. Venn diaqramından istifadə edərək geyimin hissə və hissəciklərinin oxşar və fərqli cəhətlərini qeyd edin.