Düymələr tikildikdən sonra pencək artıq saplardan təmizlənir, onun emalının düzgünlüyü yoxlanılır, üzərinə preyskurant talonu asılır, ustaya və ya texniki yoxlamaya verilir.

| 3.5.2. Tələbələr üçün fəaliyyətlər Qrup üzvləri öz geyim qarderobunda olan yaxud hazırda əynində olan pencəklərin modelləri və materialları haqqında qarşı qrupa danışsın. Rol oyunları vasitəsilə pencəklərin satışını təşkil edin. Rol oyunları vasitəsilə pencək tikdirmək üçün gələn müştəriyə moda və material seçimində peşəkarçasına kömək edin. Pencəyin nəmlənib–isidilmə əməliyyatı zamanı təhlükəsizlik texnikası qaydaları barədətəqdimat edin. Pencəyin biçim hissələrinin tikişə hazırlanması haqqında qruplararası müzakirələr aparın. Rol oyunları vasitəsilə pencəyin hazırlanması üçün lazım olan avadanlıqların təqdimatını edin. Hər qrup ayrılıqda şəkildə hansı prosesin verildiyi və bu əməliyyatların hansı avadanlıqlarla aparıldığı haqqında məlumat yazsın. Müzakirə edin.

| 3.5.3. Qiymətləndirmə Öyrənmə prosesinə bağlı olan qiymətləndirmə meyarı: “Astarlı çiyin geyimlərini hazırlamağı bacarır” Pencəkdən başqa hansı astarlı çiyin geyimlərini tanıyırsınız? Pencək mövsümə görə hansı növə aid edilir? Pencəyin hansı modellərini saya bilərsiniz? Pencəyin hazırlanmasında hansı materiallardan istifadə edilir? Bağlama növünə görə pencəklər neçə cür olur? Uzunluqlarına görə pencək növlərini sayın. Pencək üçün astarlıq materiallar hansı xüsusiyyətlərinə görə seçilir? Bortaltı pencəyin hansı hissəsində hazırlanır? Pencəyin ön hissəsinə qabarıqlıq vermək üçün hansı avadanlıqdan istifadə edilir? Cib pencəkdə hansı hissələrə qoyulur? Pencəyin hazırlanmasında hansı növ ciblərdən istifadə edilir?